Skiinternat Oberstdorf

S Schyyinternaat Oberschtdorf (dt. Skiinternat Oberstdorf) lyt z Oberschtdorf am Fueß vu dr Allgaier Alpe. Anne 1980 isch s aafangs e Internaat vum Bundeslaischtigszäntrum fir Yyschunschtlauf gsii, isch speeter aber au fir Winterspoortaarte wie Schyy Alpiin, Schyygump, Noordischi Kumbinazioon un Schyylangauf ufgmacht woore. Gschiicht Wel d Finanze schwiirig gsii sin un em Internaat droot het, ass es zuegmacht wiird, het me unter dr Fääderfierig vum Dytsche Schyyverband zäme mit em Määrt Oberschtdorf, em Bayerische un em Schweebische Schyyverband Ändi 2007 d „Skiinternat Oberstdorf GmbH“ grinde, wu hite s Internaat fiert. Des Engaschmänt vum Bundesfachverband, Landesschyyverband un ere Gmai in Foorm vun ere Bedryyber-GmbH go ne Internaat fir dr Laischtigsspoort sichere isch z Dytschland ainzigaartig. Am 28. Dezämber 2008 isch em Verbundsischteem vu Schuel un Laischtigsspoort z Oberschtdorf s Bredikaat „Eliteschule des Sports“ dur dr Dytsch Olympische Spoortbund (DOSB) verliie woore. Di zäntraal Aalaufstell dooderby bildet d Skiinternat Oberstdorf GmbH, wu fir d Unterbringig un d Verbfläägig zueständig isch un e Bindegliid vu Schuel un Laischtigsspoort bildet. Zyyl vum Schyyinternaat Oberschtdorf isch di optimaal Verbindig vu Schuel un Laischtigsspoort. Anne 2017 sin 36 Spoortler*ne duurhaft im Internaat unterbrocht gsii. Spoortler*ne vum Schyyinternaat Oberschtdorf Schyygump: Katharina Althaus, Pius Paschke, Karl Geiger Noordischi Kumbinazioon: Johannes Rydzek, Vinzenz Geiger Schyy Alpiin: Andreas Sander, Stefan Luitz, Jessica Hilzinger Langlauf: Hanna Kolb, Florian Notz, Laura Gimmler, Friedrich Moch Schuelischi Uusbildig Dur d Zämenaarbet mit de Paartnerschuel vum Winterspoort cheme d Spoortler*ne ne individuälli schuelischi Uusbildig iiber. Dur d Neechi vu dr Schuele un d Infrastruktuur vum Vercheersnetz voor Oort isch d Aafaart zue de Schuele nit lang. D Kooperazioonsschuele vum Schyyinternaat sin: s Gertrud-von-le-Fort-Gimnaasium Oberschtdorf bietet d Uusbildungsriichtig vun eme natuurwisseschaftli-tächnoloogische vun vum sproochlige Gimnaasium aa di Staatli Realschuel Sonthofen mit de drei Näscht mathemaatisch-natuurwisseschaftli, wiirtschaftskundli-chaufmännisch un muusisch, soziaal, handwäärchli d Mittelschuel Oberschtdorf mit eme Mittleri-Ryfi-Zuug, wu dr Yydritt in d FOS un doodermit e Fachabituur meegli macht d Mittelschuel Sonthofen mit eme Mittleri-Ryfi-Zuug, wu dr Yydritt in d FOS un doodermit e Fachabituur meegli macht di Staatli Fachooberschuel Sonthofen mit de Näscht Wiirtschaftswääse, Soziaalwääse un Tächnik di Brivaat Handelsschuel Merkur Immenstadt mit eme mittlere Bildigsabschluss, wu au dr Yydritt in d FOS un doodermit e Fachabituur meegli macht di Staatli Beruefsschuel Immenstadt mit em Beraich Böu un Holz Spoortligi Uusbildig Am Bundesstitzpunkt Oberschtdorf soorge 36 hauptamtligi Dreener*ne in dr Diszipliine Schyy Alpiin, Noordischi Kumbinazioon, Langlauf, Schyygumpe un Snowboardcross fir d Uusbildig vu dr junge Athleete*ne. Si hän dooderfiir verschiideni Dreeningssaalaage in dr Regioon z Verfiegig: s Schyygumpstaadion Schattebergschanze in dr WM-Schyygump-Arena Oberschtdorf mit Schanze vu HS 20m bis HS 137m. Do wird au all Joor d Vierschanzentournee ufgmacht. d Heini-Klopfer-Schyyfluugschanze Oberschtdorf, HS 225m s Langlaufstaadion im Ried mit de Loipe vu dr Noordische Schyywältmaischterschaft 2005 d Rollschyybaan Ried mit ere Lengi vu 6,8 km, Trainingsgländ fir Inline-Skates, Nordic Blades oder Schyyroller s Alpiin Trainingszäntrum am Oberjoch (ATA) vum Allgaier Schyyverband mit Bschneiigsaalaag un Fluetliecht d Snowboardstrecki am Grasgehre mit Bschneiigsaalaag d „Kraftalp“, em Chraftruum vu Olympiastitzpunkt Bayern am Bundesstitzpunkt Weblink Offiziälli Websyte